Takáč, Richard, poslanec NR SR (2023-01-26):
Ďakujem veľmi pekne za slovo, pán predsedajúci. Dámy a páni, teraz som sa vrátil z kinosály, kde som si mal možnosť vypočuť tlačovú konferenciu Roberta Fica, Roberta Kaliňáka, pána Gašpara a pána Paru. A to, čo som sa tam zase dozvedel z tých autentických nahrávok, tzv. tých vašich tuto týchto, tejto partie vyšetrovateľov NAKA, špeciálnych prokurátorov, dámy a páni, my sme, ja to poviem úplne akože emočne, v prdeli, to, čo táto partia vládnych predstaviteľov teraz dokázala zlikvidovať totálne právny štát, sociálny štát. Ale idem sa venovať podstatnému, a to hlavne k skráteniu tohto volebného obdobia týchto amatérov, ktorí nám tu už tri roky vládnu. Neviem prečo, ale v poslednom čase mám strašnú smolu, vždy idem vystupovať po Matovičovi a tak ako som v utorok vystupoval, tak vystupujem aj dnes. Tu pred, pred prestávkou obedňajšou zas vystúpil vo svojom svete Igor Matovič a to je, ja si myslím, že normálny, súdny človek nemá na to ani slova, ale ja neviem, asi viacerí z vás máte možnosť teraz pozerať, na Netflixe beží taký seriál už dlhší čas, a je to seriál, ktorí tí predstavitelia, ktorí začínali, tam boli deti a teraz sú tam už dospelí a polka deja toho seriálu sa odohráva v úplne inej dimenzii, v paralelnom svete, ktorý existuje, a ja mám pocit, keď počujem Matoviča a niektorých koaličných poslancov, že tí žijú v úplne inom paralelnom svete. Ja keď som mal možnosť tu sedieť, lebo asi pár nás tu zostalo, ktorí sme, poviem, že mali nervy na to, aby sme počúvali tie nezmysly z úst Matoviča, tak ja keď som videl toho Matoviča, ako tu urážal a nadával všetkým, čo zas tu dokázal vystrojiť a videl som niektorých koaličných, niekoľko koaličných poslancov, tak oni normálne, oni normálne sa tešili, radovali. Ten výraz tváre kolegu Šudíka, ktorý keď tu Matovič nadával a urážal, a Šudík sedel na stoličke a normálne si stískal ručičky, tešil sa, ako krásne ten Igorko rozpráva. To je, to je nonsens ako. A to je presne príklad toho. To, že pán Šefčík, keď vždy vystupuje, ten ide normálne ako ten, by si mohol ten list prehodiť, lebo on stále, vždy keď vystupuje faktickou, tak vždy hovorí o tom, ako v roku 2014 Fico povedal, že už nebude v politike, pri každej faktickej, ako už by mohol začať používať nejaké iné podklady, by mu mohli začať písať. Druhá vec je tá, že aj z toho pohľadu toho, čo sa tu udialo včera, že predstavitelia vládnej koalície, zostatkov vládnej koalície, tých, ktorí tu, ktorí tu boli, tak včera totálne zlikvidovali demokraciu na Slovensku. Včera, ja si myslím, že sa to zapíše hrubými písmenami do dejín Slovenskej republiky tým, že včerajší zostatok vládnej koalície zlikvidoval demokraciu, najvyššiu formu demokracie, a to tým, že zobral občanom Slovenskej republiky možnosť odvolať vládu alebo teda rozpustiť parlament vo forme referenda. To znamená, na jednej strane máme, máme voľby, demokratické voľby, kde občania Slovenskej republiky dajú politikom mandát vládnuť, ale na druhej strane včera im koaliční poslanci zobrali túto možnosť, čiže občania nemôžu v referende odvolať vládu, ktorá, alebo Národnú radu, rozpustiť parlament, ktorá sa nestará o svojich občanov. Včera Matovič zase na svojej tlačovej konferencii tu blúznil a mával nejakými papierikmi, že keď boli v opozícii, tak trikrát predkladali zníženie kvóra na referendum na 25 %. To, že včera zahlasovali za Kolíkovej pozmeňujúci návrh, kde vypustili, tak Matovič na tlačovej konferencii zas hovoril o tom, aký je ten SMER zlý, že oni to trikrát ako opozícia predkladali a my sme im to neodsúhlasili. A ja si kladiem otázku, takú rečnícku otázku pre vás, ktorých vás tu je pár, česť jednému koaličnému a druhému pánovi podpredsedovi, ten tu musí sedieť, aj keby nechcel, tak, pardon, pardon, pán kolega Kyselica tu sedí, pardon, takže traja, traja, traja. Tiež musíš sedieť, vidíš (povedané so smiechom), takže jeden je tu, tak keď som, keď on proste nám tu ide rozprávať o tom, že my sme mu to akože neodsúhlasili, keď bol on v opozícii, to, že ste si to včera na základe Kolíkovej vyhodili to referendum, a ja si kladiem otázku, keď hnutie OĽANO, tak ako hovoríte, že ste fantastickí a úžasní, ste to mali v roku 2020 vo volebnom programe, že znížite kvórum na úroveň 25 %. Zostavili ste vládu, mali ste vyše 90, ústavnú väčšinu, tak vy nám po troch rokoch idete niečo vyčítať? Však vy ste si to mali schváliť. Mali ste na to možnosť, mandát. Čo zas ten Matovič včera vyplakával na tlačovej konferencii? Však mal na to tri roky, aby ste si to schválili. To znamená, že tu nehovorte o nejakých veciach, čo niečo v minulosti. V prvom rade sa musíte pozrieť do zrkadla. A to, aby ste sa pozerali do toho zrkadla, a podľa mňa by ste sa mali pozerať od rána do večera, by vám možnože ukázalo to, že by ste mali pristúpiť nie k 30. septembru k skráteniu volebného obdobia, ale k 27. máju, tak ako navrhuje strana SMER – slovenská sociálna demokracia. To, že ste včera zakotvili v rámci Ústavy Slovenskej republiky pri pozmeňujúcom návrhu zo strany pani Kolíkovej, ste si v zásade zabetónovali jeden volebný obvod, čo paradoxne vyhovuje hlavne OĽANO a strane SaS, hej, však som videl, jak sa tu tešil pán Sulík s pani Kolíkovou, keď prešiel ten pozmeňujúci návrh, jak malé deti. Ináč tá úroveň, musím povedať ešte taký dôvetok k tomu, ako keď som v utorok vystupoval opäť po Matovičovi a som tu povedal, že sa cítim, ako keby som, musím premostiť z psychiatrickej liečebne, vystúpenia z psychiatrickej liečebne, do Národnej rady a začať sa tu konštruktívne rozprávať o tom, o čom sme tu diskutovali, tak pán kolega Szőllős z hnutia OĽANO ma tu akože tak nešťastne upozornil a hovorí, pán kolega Takáč, vy ste taký slušný tuto, ako ste to rozprávali. A ja mu hovorím: „Pán kolega Szőllős, no v prvom rade si musíte spraviť poriadok vo vlastnom hnutí.“ Vráťme sa do histórie. Kedy začala, kedy klesla úroveň Národnej rady na samotné dno tejto inštitúcie? No v roku 2010, keď sem prišiel Matovič. Od roku 2010 úroveň Národnej rady padla na samotné dno a to hlavne z dôvodu prítomnosti Igora Matoviča. Psychiatrického pacienta. Však všetci dobre viete, že sa chodí do Viedne liečiť. Všetci to viete, všetky médiá, každý to vie. A tento človek sem doniesol typ politiky, ktorý, bohužiaľ, teraz veľakrát sa prenáša aj na regionálnu úroveň, do vyšších územných celkov, do samospráv obcí a miest. Takýto človek prišiel sem, vďaka, kvôli ktorému sa menil kompletne rokovací poriadok. Kvôli ktorému sa sem zavádza aj tá stráž, ktorá nás tu bude akože poslancov, keď nebudeme poslúchať, budú nás stadeto vyťahovať von z tohto pléna. Ale to všetko kvôli Igorovi Matovičovi. Takže tá politika, ktorá tu dnes je a to ste mali možnosť si vypočuť aj pri vystúpení Igora Matoviča, ktorý nič k tomu, že prečo skrátiť alebo teda poviem tie dôvody a potom, že prečo ten september, nepovedal nejaké iné argumenty, len to, čo opakoval celý čas vo svojom vystúpení. Tridsiaty september preto, lebo treba pozatvárať celú opozíciu. Všetkých predstaviteľov opozície, musíme dať ešte väčší priestor tým orgánom činným v trestnom konaní, ktorých sme my, keď sme nastúpili v roku 2020, takto zviazali ruky a na čele s Matovičom, Lipšicom a Mikulcom, ktorá je organizovaná zločinecká skupina, teraz, ktorí robia všetko pre to, aby pozatvárali opozíciu. Je pre mňa nepochopiteľné a ja som typ človeka, ktorý sa snaží počúvať argumenty, diskutovať viac-menej vo vecnej rovine, ale viete, aj nám, takým tým slušnejším a normálnym dojde trpezlivosť, pretečie ten tzv. ten pohár s tou vodou. A ono to už pretieklo. Ja neviem, každý z nás, keď má možnosť si vypočuť tieto autentické nahrávky týchto tzv. vyšetrovateľov, to je, to je do neba volajúce, to sú veci, ktoré proste v normálnej demokratickej krajine by neboli ale vôbec nejakým spôsobom akceptovateľné. No ale poďme k tým dôvodom, prečo je potrebné skrátiť toto volebné obdobie nie do 30. septembra, ale do minimálne 27. mája. Tak ako som už povedal, my sme dali pozmeňujúci návrh, kde navrhujeme 27. máj a je pre mňa nepredstaviteľné, že zoberte si tú situáciu, 15. mája padla vláda, bola odvolaná, decembra, pardon, 15. decembra bola odvolaná vláda, kvôli neschopnosti, ktorú preukázali za necelé 3 roky. Pri covide, pri všetkom, však zas to keby sme tu rozoberali úplne všetky tie veci, tak sme tu týždne. A teraz akože 10 mesiacov majú fungovať bez akýchkoľvek problémov, proste nedotknutia zo strany Národnej rady, však my v zásade, alebo vy, tí, ktorí idete zahlasovať za 30. september, áno, však ja určité pohnútky jednotlivých koaličných poslancov chápem, že sa sem už v živote nedostanú a ešte tých pár platov navyše ich poteší, ale pochopte jednu vec, že v zásade tá odvolaná vláda, ktorá tu dostane odhlasovaním 30. septembra mandát, tak nemôžme odvolať ministra, nemôžme vysloviť nedôveru, to znamená, že všetky tie veci, ktoré sa doteraz diali na tých jednotlivých ministerstvách, napríklad na ministerstve vnútra pod riadením Mikulca, napríklad ten koncoročný tzv. fantastický, úžasný nákup dvoch vrtuľníkov, kde ministerstvo vnútra nakúpilo vrtuľníky, kde ÚVO povedalo, že bolo porušenie zákona pri verejnom obstarávaní, toto im zrušili a na druhej strane ministerstvo vnútra opäť nakúpilo bez toho všetkého, čiže totálne porušenie a všetko je v pohode. Všetko je v pohode. Nehovoriac o, ja neviem, pamätáme si pandémiu. Ak sme tu my veľakrát vystupovali a hovorili o tej tzv. trnavskej firmičke Igora Matoviča, kde mal osobné prepojenie na majiteľov tejto firmy v Trnave. Ak hovorili, že a to zrazu nejaké zákazky a to len pár centov tam zarobia, že to tam žiadne nejaké veľké zisky nie. No a teraz keď si otvoríte Finstat a pozriete si zisky tejto spoločnosti, tak táto spoločnosť mala v predchádzajúcich rokoch, keď nebol vo vláde Igor Matovič, teda ich kamarát, ktorého deti chodia do tej školy, kde ten majiteľ vlastní túto školu, tak mali zisk 30-tisíc a teraz po úžasných kšeftoch, ktoré im boli dohodené, pri obrate miliónov desiatok až stoviek miliónov, zrazu zisk za rok 80 mil. eur. Čistý zisk. Super, nádhera. A nehovoriac o tých ďalších všetkých veciach, o ktorých by sme tu mohli hovoriť xy, porušenie jednotlivých zákonov. Však keby sa za nás dialo to, čo sa dialo, tak to je neskutočné. Ak si pamätáte, v utorok som vystupoval tiež na toho nášho tu telocvikára Pročka a jak sa tu dušoval, jak sa búchal do pŕs, keď som mu povedal, že chodí po Slovensku po jednotlivých inštitúciách, vyhadzuje všetkých zamestnancov, riadi všetky inštitúcie, po okresných úradoch atakuje prednostov, tak mi písali nejakí ľudia z regiónu, kde je on a hovorili o okresnom úrade tam, odkiaľ pochádza on, poprepúšťal všetkých zamestnancov, totálne zo celé zlikvidoval, úplne nefunkčná inštitúcia. To, to sú tí ľudia, ktorí, ktorí nám tu necelé tri roky vládli. Tie dôvody na to, aby bolo skrátené volebné obdobie nie do 30. septembra, ale do 27. mája, je viacero a ja by som chcel rozvinúť pár tých podstatných, ktoré zažívajú všetci občania Slovenskej republiky. A možnože dať aj príklad niektorým koaličným poslancom, že nezvládajú tú situáciu. Tí ministri, tí predstavitelia nezvládajú tú situáciu na tých jednotlivých rezortoch. Zoberme si potraviny. To myslím si, že každý z nás zažíva denno-denne. Občania to vnímajú veľmi citlivo, lebo tá cena v priemere pri tých potravinách stúpla s minulými rokmi niekde na úroveň možnože už až skoro 30 % z hľadiska zvýšenia cien, tak táto vláda čo spravila? Nespravila nič, čo sa týka cien potravín. Ak si pamätám, v septembri 2021 sme ako strana SMER – slovenská sociálna demokracia prvýkrát zvolali mimoriadnu schôdzu. Odvtedy bolo asi 9 schôdzí. Kde sme už v septembri upozorňovali na to, že treba prísť s nejakými návrhmi, lebo sa veľmi zvyšujú ceny potravín, zvyšujú sa ceny elektriky, plynu. A musí prísť vláda s niečím, aby tomuto zamedzila. No, samozrejme, čo sa stalo? Schôdze nám nepootvárali, všetko zarezávali vládni predstavitelia koaliční, tak sme potom prišli s riešením, že sme zvolali mimoriadnu schôdzu, lebo sme, a v tej mimoriadnej schôdzi sme chceli hovoriť o tom, že teda dobre, na základe tých niekoľkých schôdzí, ktoré ste nám zarezali, sme zistili, že to neviete, že neviete nám čo povedať, tak sme ponúkli my riešenie. Čiže zvolali sme mimoriadnu schôdzu, kde sme dali aj do uznesenia už samotné riešenie. Napríklad riešenie o tom, ako znížiť cenu nejakých základných typov potravín. Tak máme tu zákon z 1996, zákon o potravinách, o cenách, kde môžme vstúpiť určitým spôsobom do regulácie obchodných marží. Všetci dobre vieme, obchodné reťazce sú na úrovni niekde obchodné prirážky 90, 100 %, proste ja hovorím, majú clondike, ako neskutočne zarábajú obchodné reťazce na Slovensku, tak sme povedali, vytipujme 40, 50 základných potravín a pri týchto potravinách zastropujme obchodnú prirážku na úroveň 40 %. Tým pádom znížime pri týchto základných potravinách ceny a ľudia budú mať lacnejšie potraviny. No, samozrejme, že aj toto nám zarezali. Vlčan prišiel s 12 potravinami, kde akože povedal, že obchodným reťazcom, zastropujeme vám obchodnú prirážku. To znamená, že keď ste na tom zarábali 100 %, tak ďalej budete 100 %, ale cena, keď sa vstupná zvyšuje, tak tie reťazce ešte viacej zarábajú. A ja to musím povedať, hovorím to vždy. Jeden majiteľ dvoch obchodných reťazcov, čistý zisk za 5 rokov 1 miliarda eur. A to sú peniaze všetkých vás. Všetkých občanov Slovenskej republiky. To znamená, že treba sa pozrieť na tie reťazce. No a potom poďme ešte k tej elektrike. Však máme Slovenské elektrárne. V septembri 2021 sme prvýkrát upozornili na rapídne zvyšovanie cien aj elektrickej energie. Vtedy keby nás vláda a ministerstvo hospodárstva počúvalo a povedalo hops, niečo sa ide diať a začali by vtedy aktívne vstupovať do toho, čo sa týka predaja ceny a tak ďalej, lebo my ako štát máme určitý podiel v Slovenských elektrárňach, tak sme situáciu mohli zachrániť. Mohli sme zabezpečiť, že tie ceny mohli byť nižšie. No, samozrejme, nič nerobili a my sme v situácii, že na Slovensku vyrobíme elektrickú energiu možnože okolo, ja neviem, 50 euro MW a nakupujeme to za 600. Ja neviem, mne to zdravý rozum a podľa mňa ani občanom Slovenskej republiky to neberie, že sme úplne, úplne mimo reality. Raz keď to na Slovensku vyrobím za 50, prečo to mám nakupovať za 600? A ešte príde ministerstvo hospodárstva s nejakým nelogickým riešením, že to zastropuje cenu tzv. na úroveň 199, pritom nevieme, odkiaľ toto zobrali, lebo tie najhoršie čísla, a v zásade povedia, že nakupujete maximálne za 199 a keď to budete nakupovať za drahšie, tak my vám to ako štát vykompenzujeme. Takže štát ide kompenzovať zvýšené ceny nad 199, čo nezvládol, ide kompenzovať zase z peňazí štátu, ktoré mohli byť použité na zdravotníctvo, sociálnu oblasť, školy, cesty a tak ďalej. To znamená, že my ako štát ideme dotovať nejaké firmy na burzičke niekde v Lipsku, ktoré majú jednu malú kanceláriu, počítač, takto kliká a predáva elektriku. To je úplne zvrátené. Úplne zvrátené. A tu zlyhala vláda. Zlyhala vláda, premiér, či Heger, či Matovič, ministerstvo hospodárstva. Zlyhali v tom, že keď sa jednalo o týchto veciach v rámci Európskej únie, tak proste boli ticho. Ja to všade hovorím, že keď sa išlo hlasovať o sankciách voči Ruskej federácii, ktoré do určitej miery aj znamenajú zvýšené ceny elektrickej energie, tak Heger letel s Matovičom do Bruselu a oni si už v lietadle nacvičovali, ako zahlasujú za tieto sankcie a ešte ani nevideli tieto návrhy týchto sankcií. Správny premiér, správny premiér, ktorý by mal na prvom mieste občanov Slovenskej republiky, by spravil všetko pre to, aby vetoval sankcie, aby si pýtal niečo od Európskej únie pre svojich občanov Slovenskej republiky. To znamená, že tých dôvodov, vážení občania Slovenskej republiky, je tisíce na to, aby táto vláda skončila čo najskôr, preto termín 27. mája. Nie 30. septembra. Preto musí skončiť táto vláda, lebo je to jediná vláda v rámci Európskej únie, ktorá sa o svojich občanov nestará. Hovorím, povedal som len potraviny a elektriku. Samozrejme aj plyn. Ja by som vám mohol začať tu vymenovávať spoločnosti, ktoré teraz dostali zvýšené ceny elektrickej energie, plynu, to, že tu niečo ministerstvo rozpráva alebo vláda, príde Heger, ten tiež už úplne z inej dimenzie a postaví sa, všetko je fantastické, úžasné, keď bol naposledy v tých sobotných dialógoch, ježišmária, to bolo ako keby, ja som mal pocit, že žijeme v najlepšej krajine na svete, lebo som mal taký pocit z neho, ale potom som rýchlo vytriezvel, keď som zistil, aká je realita. Zoberte si, nedoplatok príde, malá kaviareň v Bratislave, xy rokov nemali žiaden nedoplatok. Teraz im za rok 2022 prišiel nedoplatok za elektriku 5 100 a vo vyúčtovaní faktúry, že dotácia od štátu, od ministerstva hospodárstva, 68 euro. Však to je úplný výsmech. To je úplný výsmech. Čiže sú tu relevantné dôvody a ja si myslím, že nemusíme nikoho presviedčať o tom, že táto partia, čo nám tu vládla, totálne zlyhala, a preto je potrebné, aby prišli čo najskôr predčasné parlamentné voľby, a preto vás vyzývam – 27. mája. Ďakujem veľmi pekne.